বিদ্যালয় পৰিচলনা সমিতিৰ সভাত আপত্তিজনক খাদ্য সম্ভাৰ ব্যৱহাৰ কৰি শৈক্ষিক মৰ্যাদা তথা সমাজিক আচৰণ ভংগ কৰাৰ অভিযোগত দৰঙৰ জিলা প্ৰাথমিক শিক্ষা বিভাগে এখন নিম্ন প্ৰাথমিক বিদ্যালয়ৰ এগৰাকী প্ৰধান শিক্ষকক নিলম্বিত কৰিছে।
সামাজিক প্ৰতিক্ৰিয়া আৰু সংবাদ মাধ্যমৰ বাতৰিৰ পিছত চলোৱা এক প্ৰাথমিক বিভাগীয় তদন্তত জানিব পৰা গৈছিল যে যোৱা ১৫ অক্টোবৰত বিদ্যালয়ৰ পৰিচালনা সমিতি গঠনৰ সভাৰ সময়ত বিদ্যালয়ৰ ৰান্ধনী গৃহত আপত্তিজনক খাদ্য সম্ভাৰ ৰান্ধি ভোজভাত খোৱাৰ বিপৰীতে ছাত্ৰ-ছাত্ৰীসকলক তেওঁলোকৰ মধ্যাহ্ন ভোজনৰ পৰা বঞ্চিত কৰা হৈছিল।
যোৱা সোমবাৰে এই সমস্ত কথা পোহৰলৈ আহে।
এই ঘটনা সংঘটিত কৰাৰ অপৰাধত দৰং জিলাৰ দলগাঁও শিয়ালমাৰি শিক্ষা খণ্ডৰ প্ৰাথমিক শিক্ষা খণ্ড কাৰ্যালয়ৰ অধীনৰ দক্ষিণ দুলীয়াপাৰা এল পি স্কুলৰ প্ৰধান শিক্ষক মহম্মদ নাছিৰুদ্দিন আহমেদক শীঘ্ৰে কাৰ্যকৰী হোৱাকৈ চাকৰিৰ পৰা নিলম্বিত কৰা হৈছে।
আনহাতে, জানিব পৰা মতে সমগ্ৰ ঘটনাটো সন্দৰ্ভত এতিয়াও বিভাগীয় তদন্ত প্ৰক্ৰিয়া চলি আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
